വാക്കേറ്റവും കൈയാങ്കളിയും റിട്ട. എ.എസ്.ഐ ഉള്പ്പെടെ ഒമ്ബതുപേര്ക്കെതിരെ കേസ് നീലേശ്വരം: വാക്കേറ്റത്തെ തുടര്ന്നുണ്ടായ കൈയാങ്കളിയിലും മൂന്നു പേര്ക്ക് പരിക്കേറ്റു. സംഭവവുമായി ബന്ധപ്പെട്ട് റിട്ട. പൊലീസുകാരന് ഉള്പ്പെടെ ഒമ്ബതു പേര്ക്കെതിരെ നീലേശ്വരം പൊലീസ് കേസെടുത്തു. അടുക്കത്ത് പറമ്ബിലെ റിട്ട. എ.എസ്.ഐ രാകേഷ് കുമാര്, ഭാര്യ നിഷ, മകന് രജിത്ത്, അടുക്കപറമ്ബത്തെ മോഹനന്, മകന് ഗോകുല്, ആലാമി, മുരളി എന്നിവര്ക്കെതിരെയാണ് കേസെടുത്തത്. കഴിഞ്ഞദിവസം വൈകീട്ട് ജോലികഴിഞ്ഞ് മടങ്ങുകയായിരുന്ന ഗോകുല് റോഡരികില് ബൈക്ക് നിര്ത്തിയിടുന്നതിനിടയില് രാകേഷ് ചീത്തവിളിക്കുകയും ഇത് ചോദിക്കാന് ചെന്നപ്പോള് രണ്ടുവിഭാഗങ്ങള് തമ്മില് വാക്കേറ്റം നടക്കുകയും തുടര്ന്ന് കൈയാങ്കളിയില് കലാശിക്കുകയുമായിരുന്നു. പരിക്കേറ്റ രാകേഷിെന്റ ഭാര്യ നിഷ, മകന് രജിത്ത് എന്നിവരെ കാഞ്ഞങ്ങാട്ടെ സ്വകാര്യ ആശുപത്രിയിലും ഗോകുലനെ നീലേശ്വരത്തെ സഹകരണ ആശുപത്രിയിലും പ്രവേശിപ്പിച്ചു. രാകേഷ് നിരന്തരം ചീത്തവിളിക്കുന്നത് പതിവാണെന്ന് മോഹനനും കുടുംബവും ആരോപിക്കുന്നു.എന്നാല്, അടുക്കത്ത് പറമ്ബത്ത് താമസം വന്ന തങ്ങളെ നാട്ടുകാരില് ചിലര് ദ്രോഹിക്കുന്നുവെന്നാണ് രാകേഷും കുടുംബവും ആരോപിക്കുന്നത്.